**Hanna Isaachsen** (født 1. mai 1861 i Horten, død 13. juli 1929) var en norsk barnepsykolog, forfatter, redaktør og kvinnesaksaktivist. Hun var en periode styremedlem i Norsk Kvinnesaksforening og leder av Kvindernes Vælgerforening. Hun var også første norske kvinne til å være ordfører for Lagretten ved et lagmannsting.

Familie
-------

Hanna Isaachsen var datter av kommandør Isak Tobias Isaachsen (1834–1893) av slekten Willoch og Fredrikke Andrea Rude. Hun ble 7. desember 1882 gift i Kristiansand med farens bror, jernbaneingeniør Einar Isaachsen Willoch (1841–1921), en bror av maleren Olaf Isaachsen. De var foreldre til blant andre marineoffiser Odd Isaachsen Willoch (1885–1940), og besteforeldre til politiker og statsminister Kåre Isaachsen Willoch, høyesterettsadvokat og luftfartsdirektør Erik Isaachsen Willoch (1922–1991) og ingeniør Jan Isaachsen Willoch (1924–2001).

Liv og virke
------------

I tidsskriftet *Husmoderen*s oktobernummer i 1898 ble leserne oppfordret til å skrive om sine erfaringer med gutters oppdragelse. Hanna Isaachsen skrev flere artikler om emnet, og år 1900 samlet hun disse i utgivelsen *Vore gutter – om opdragelse*, som utkom på Aschehoug.

Hanna Isaachsen var en aktiv kvinnesaksforkjemper, med styreverv i Norsk Kvinnesaksforening og lederverv i Kvindernes Vælgerforening og i Norske Kvinners Nasjonalråd.
Hun stilte som delegat for foreningen ved fredskongressen i Haag i 1919. Hun var involvert i Norges fredsforening, og redaktør for foreningens magasin *Folkefred*.
Isaachsen var medlem i Oslo Kvinneparti, og involvert i *Kvinderness læseværelse* i Drammen.

Hun var i 1906 første norske kvinne som var ordfører for Lagretten ved et lagmannsting. I 1915 var hun medlem av den norske delegasjonen til kongressen Internasjonal kvinneliga for fred og frihet.

i Haag. I 1920 utga hun romanen *Blodets baand*.

Bibliografi
-----------

* 1900: *Vore gutter – om opdragelse*, Aschehoug, Kristiania
* 1920: *Blodets baand*, Steen, Kristiania/København

Referanser
----------

1. ↑  Lønnå, Elisabeth (1996). *Stolthet og kvinnekamp*. I samarbeid med Norsk kvinnesaksforening. s. 59. ISBN 8205244952.
2. ↑  "Norway Marriages, 1660-1926", database, FamilySearch ( : 20 February 2020), Hanna Isaachsen in entry for Einar Isaachsen, 1882.
3. ↑  Isaachsen, Hanna (1900). *Vore gutter*. Kristiania: Aschehoug.
4. ↑  *Norske kvinder*. Kristiania: Berg & Høgh. 1925.
5. ↑  *Dagbladet 1923.06.07*. Norge, Oslo. 1923. s. 1.
6. ↑  *Norges Kvinder 1926.03.27*. Norge, Oslo. 1926. s. 2.
7. ↑  *Akershus Amtstidende 1920.08.14*. Norge, Viken, Frogn. 1920. s. 1.
8. ↑  Fosshaug, Lene (1989). *Ubuden gjest i lukket selskap*. Bergen: [L. Fosshaug].
9. ↑  *Nylænde*. Christiania: Foreningen. 1903. s. 128.
10. ↑  *Tvedestrandsposten 1906.10.17*. Norge, Agder, Tvedestrand. 1906. s. 3.
11. ↑  *Norsk gruppe av Internasjonal kvinneliga for fred og frihet 1915-1940*. [Oslo]: [Internasjonal kvinneliga for fred og frihet]. 2015. s. 9.

Kilder
------

* *Dette skrev kvinner*. Oslo: Skolen. 1984. s. 115. ISBN 8257900109.

Eksterne lenker
---------------

* Lokalhistoriewiki.no: slekten Willoch, besøkt 27/3 2020.

|  |  |
| --- | --- |
| Oppslagsverk/autoritetsdata | Historisk befolkningsregister
 |

Portal: Litteratur